b'\n_START_ARTICLE_\nArt\xc5\xabras Driukas\n_START_PARAGRAPH_\nArt\xc5\xabras Driukas (g. 1961 m. rugpj\xc5\xab\xc4\x8dio 4 d. \xc5\xa0ven\xc4\x8dion\xc4\x97liuose, \xc5\xa0ven\xc4\x8dioni\xc5\xb3 rajonas) \xe2\x80\x93 teisininkas, teis\xc4\x97jas, Lietuvos apeliacinio teismo Civilini\xc5\xb3 byl\xc5\xb3 skyriaus pirmininkas, MRU lektorius, civilprocesualistas, LR civilinio proceso kodekso reng\xc4\x97jas.\n_START_SECTION_\nBiografija\n_START_PARAGRAPH_\n1983 m. Vilniaus universiteto Teis\xc4\x97s fakultete baig\xc4\x97 teis\xc4\x97s studijas, \xc4\xafgijo teisininko kvalifikacij\xc4\x85._NEWLINE_Nuo 1983 m. spalio m\xc4\x97n. iki 1984 m. baland\xc5\xbeio m\xc4\x97n. Kauno miesto juridin\xc4\x97s konsultacijos sta\xc5\xbeuotojas, nuo 1984 m. gegu\xc5\xbe\xc4\x97s m\xc4\x97n. iki 1994 m. gruod\xc5\xbeio m\xc4\x97n. Druskinink\xc5\xb3 juridin\xc4\x97s konsultacijos ved\xc4\x97jas, iki 1995 m. advokato A. Driuko biuro advokatas, nuo 1995 m. sausio m\xc4\x97n. iki 1996 m. spalio m\xc4\x97n. Druskinink\xc5\xb3 miesto apylink\xc4\x97s teismo teis\xc4\x97jas, nuo 1996 m. spalio m\xc4\x97n. iki 1999 m. kovo m\xc4\x97n. Lietuvos apeliacinio teismo Civilini\xc5\xb3 byl\xc5\xb3 skyriaus teis\xc4\x97jas, nuo 1999 m. kovo m\xc4\x97n. iki 2003 m. vasario m\xc4\x97n. Lietuvos Auk\xc5\xa1\xc4\x8diausiojo Teismo Civilini\xc5\xb3 byl\xc5\xb3 skyriaus teis\xc4\x97jas, nuo 2003 m. vasario m\xc4\x97n. Lietuvos apeliacinio teismo Civilini\xc5\xb3 byl\xc5\xb3 skyriaus pirmininkas._NEWLINE_Nuo 2001 m. vasario m\xc4\x97n. Lietuvos teis\xc4\x97s universiteto (dabar \xe2\x80\x93 MRU) Teis\xc4\x97s fakulteto (MRU TF) \xc5\xa0eimos teis\xc4\x97s ir civilinio proceso (v\xc4\x97liau \xe2\x80\x93 Civilinio proceso) katedros lektorius. Nuo 1999 m. Lietuvos teis\xc4\x97j\xc5\xb3 mokymo centro d\xc4\x97stytojas._NEWLINE_2002 m. Lietuvos Respublikos civilinio proceso kodekso reng\xc4\x97jas, darbo grup\xc4\x97s narys._NEWLINE_Iki 2010 met\xc5\xb3 pabaigos buvo Teis\xc4\x97j\xc5\xb3 etikos ir drausm\xc4\x97s komisijos pirmininkas.'